ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2824/96 υποβολή: Cristiana Muscardini (NI) προς την Επιτροπή (25 Οκτωβρίου 1996)

Θέμα: Τρομοκρατία και εμπόριο όπλων

Υπάρχει στην Ευρώπη ένα ευρύτατο δίκτυο που προωθεί και χρηματοδοτεί προπαγανδιστικό υλικό και όπλα που προορίζονται για τους φανατικούς ισλαμιστές, με στόχο την υπόθαλψη της τρομοκρατικής τους στρατηγικής. Οι ευρωπαϊκές μητροπόλεις αποτελούν το κατ' εξοχήν «καταφύγιο» των ηγετών των τρομοκρατών και τη βάση της οργάνωσης των κινημάτων τους.

Ζητείται από την Επιτροπή μια οδηγία που θα στοχεύει στον εντοπισμό αυτού του παρανόμου δικτύου, μέσω του ελέγχου υπόπτων τραπεζικών λογαριασμών, ιδιωτικών δωρεών και διαφόρων ενημερωτικών εντύπων και προπαγανδιστικών φυλλαδίων που κυκλοφορούν.

Απάντηση της κ. Gradin εξ ονόματος της Επιτροπής (27 Νοεμβρίου 1996)

Η καταπολέμηση της τρομοκρατίας, περιλαμβανομένων των απειλών από το θρησκευτικό εξτρεμισμό, εμπίπτει στο πεδίο εφαρμογής του Τίτλου VI της Συνθήκης για την Ευρωπαϊκή Ένωση και, κατά συνέπεια, αποτελεί θέμα κοινού ενδιαφέροντος των κρατών μελών, για το οποίο μπορούν να καθορίζουν κοινές θέσεις, να θεσπίζουν κοινές δράσεις ή να καταρτίζουν συμβάσεις. Η Επιτροπή συμμετέχει πλήρως στις διεξαγόμενες στον τομέα αυτό εργασίες, αλλά δεν διαθέτει δικαίωμα πρωτοβουλίας για υποβολή προτάσεων επί θεμάτων που συνδέονται με την τρομοκρατία.
ΓΡΑΠΤΗ ΕΡΩΤΗΣΗ E-3645/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Guadeloupe

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Guadeloupe και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3658/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Champagne-Ardenne

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Champagne-Ardenne και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3648/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Picardie

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Picardie και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-2667/96 υποβολή: Amedeo Amadeo (NI), Spalato Bellerι (NI) και Gastone Parigi (NI) προς την Επιτροπή (15 Οκτωβρίου 1996)

Θέμα: Ελαιούχοι σπόροι

Η μείωση των αντισταθμιστικών πληρωμών στις αρόσιμες καλλιέργειες θα επιτείνει την ανισορροπία μεταξύ των διαφόρων προϊόντων του τομέα αυτού εις βάρος των ελαιούχων σπόρων και όλων των πρώτων υλών που δεν προορίζονται για διατροφή του ανθρώπου.

Αναγνωρίζοντας ότι η Ε.Ε. είναι αναγκασμένη να επανεξιουρροπήσει τον κοινοτικό προϋπολογισμό, προκειμένου να εξασφαλίσει τη χρηματοδότηση των δαπανών που προκύπτουν από την κρίση του βοείου κρέατος, και να προσφύγει στη γεωργική αλληλεγγύη, θεωρούμε ότι δεν είναι δίκαιο να πληρώσει μόνος ο κύριος αρόσιμος τομέας. Ήδη η παραγωγή ελαιούχων σπόρων σημειώνει απώλεια ανταγωνιστικότητας έναντι των δημητριακών διότι οι ενισχύσεις που της δίνονται διαρθρώνονται σε συνάρτηση με την εξέλιξη των τιμών αγοράς, όχι όμως και οι ενισχύσεις για τα δημητριακά.

Ζητείται από την Ε.Ε. να επανεξετάσει το σχέδιό της αναθεωρώντας τα αντίστοιχα επίπεδα ενισχύσεων και επεκτείνοντας το σύστημα αυτό αναπροσαρμογής και στον τομέα της καλλιέργειας δημητριακών.

Απάντηση του κ. Fischler εξ ονόματος της Επιτροπής (2 Δεκεμβρίου 1996)

Η πρόταση κανονισμού για τροποποίηση του κανονισμού (ΕΟΚ) αριθ. 1765/92, που αφορά τη θέσπιση καθεστώτος υποστήριξης των παραγωγών ορισμένων αροτραίων καλλιεργειών ((Έγγραφο COM(96) 422 τελικό. )), περιλαμβάνει ισορροπημένη μείωση των αντισταθμιστικών αποζημιώσεων των εν λόγω αροτραίων καλλιεργειών. Τα μικτά έσοδα από τους ελαιούχους σπόρους και τα σιτηρά μειώνονται κατά ένα ποσό που εκφράζεται σε ECU ανά εκτάριο.

Το Συμβούλιο της 28 - 30 Οκτωβρίου 1996 δεν ήταν σε θέση να δεχθεί την εν λόγω πρόταση.

Η επέκταση στα σιτηρά, του μηχανισμού που εφαρμόζεται στον τομέα των ελαιούχων σπόρων, δεν φαίνεται κατάλληλη δεδομένων των διαφορετικών χαρακτηριστικών των δύο αγορών. Πράγματι, αντίθετα από ότι συμβαίνει με τα σιτηρά η αγορά των ελαιούχων σπόρων δεν τυγχάνει προστασίας στα σύνορα ούτε ισχύει στην αγορά αυτή.
ΓΡΑΠΤΗ ΕΡΩΤΗΣΗ E-2733/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Ευρωπαϊκό ταμείο εγγύησης για τον τομέα των οπτικοακουστικών μέσων

Η δημιουργία ευρωπαϊκής αγοράς στον τομέα των οπτικοακουστικών μέσων προϋποθέτει την παραγωγή ευρωπαϊκών έργων, ήτοι έργων τα οποία να έχουν παραχθεί στα κράτη μέλη της Κοινότητος βάσει του άρθρου 6 της οδηγίας 89/552 ((ΕΕ L 298, 17.10.1989, σελ. 23.)). Τον Ιούνιο του 1995 η Επιτροπή, μετά την ευρωπαϊκή διάσκεψη για τα οπτικοακουστικά μέσα, αντελήφθη την ανάγκη δημιουργίας ενός χρηματοδοτικού οργάνου με σκοπό τη μείωση των κινδύνων που συνεπάγεται η χρηματοδότηση των ευρωπαϊκών κινηματογραφικών ταινιών. Δημιουργήθηκε έτσι ο θεσμός ενός ευρωπαϊκού ταμείου εγγύησης με σκοπό την μείωση των κινδύνων από τη χρηματοδότηση του τομέα των οπτικοακουστικών μέσων. Το Ευρωπαϊκό Ταμείο Επενδύσεων (ΕΤΕ), το οποίο δημιουργήθηκε τον Ιούνιο του 1994, δήλωσε ότι ήταν διατεθημένο να διαχειριστεί ένα ταμείο εγγύησης το οποίο θα αφορούσε ειδικά τον τομέα των οπτικοακουστικών μέσων.

Ζητείται από την Επιτροπή:

1. να εξευρεί μια αυτόνομη χρηματοδότηση του ταμείου στα πλαίσια του κοινοτικού προϋπολογισμού, χωρίς να αφαιρέσει, όπως έχει προταθεί, τα 90 εκατ. Ecu από τις πιστώσεις που προβλέπονται για το πρόγραμμα MEDIA II 7

2. να επιλύσει το πρόβλημα της προσαρμογής του ύψους της πιστώσεως ανάλογα με τη φιλοδοξία του ταμείου. Το θέμα δεν είναι τόσο να διαπιστωθεί εάν τα 90 εκατ. Ecu επαρκούν ή όχι, αλλά να εξεταστεί εάν το γεγονός έχει γίνει δεκτό να μην επωφεληθεί μόνο η κινηματογραφική βιομηχανία αλλά και η παραγωγή τηλεοπτικών ταινιών, δεν δημιουργεί τον κίνδυνο του κατακερματισμού των περιορισμένων πόρων.

Απάντηση του κ. Oreja εξ ονόματος της Επιτροπής (28 Νοεμβρίου 1996)

1. Η κοινοτική συνεισφορά δεν πρόκειται να αφαιρεθεί από τον προϋπολογισμό του προγράμματος Media II. Η συνεισφορά αυτή εντάσσεται στο πλαίσιο του χρηματοπιστωτικού προγραμματισμού του τομέα των οπτικοακουστικών μέσων, για τον οποίο η Επιτροπή έχει προτείνει συνολικό προϋπολογισμό ύψους 400 εκατ. ECU. Από το ποσό αυτό, 310 εκατ. ECU διατίθενται στο πρόγραμμα Media II (περίοδος 1996-2000).

2. Για να εξασφαλιστεί η χρηματοπιστωτική αποτελεσματικότητα του ταμείου, θα είναι αναγκαία μια ελάχιστη περικοπή στα κεφάλαια. Με βάση αναλύσεις της αγοράς και επαγγελματικές διαβουλεύσεις, η εν λόγω περικοπή εκτιμήθηκε σε 200 εκατ. ECU που θα έπρεπε να καλυφθούν τόσο από την Επιτροπή όσο και από το δημόσιο και ιδιωτικό χρηματοπιστωτικό τομέα. Έχοντας υπόψη τις συμφωνίες συνεγγύησης και ασφάλισης που το ταμείο θα μπορέσει να συνάψει με τρίτους εταίρους, το ποσό των ληξιπρόθεσμων εγγυήσεων θα μπορούσε να ανέλθει σε 100 εκατ. ECU υπέρ της ευρωπαϊκής παραγωγής οπτικοακουστικών μέσων έως το έτος 2000.

Η αξιολόγηση των υποστηριχθέντων έργων θα πραγματοποιηθεί από τα χρηματοπιστωτικά ιδρύματα σε συνεργασία με τους εμπειρογνώμονες του Ευρωπαϊκού Ταμείου Επενδύσεων και του επαγγελματικού κλάδου. Η αξιολόγηση αυτή θα γίνει με βάση κριτήρια χρηματοπιστωτικής αξιοπιστίας και δυναμικού κυκλοφορίας στην ευρωπαϊκή και διεθνή αγορά.
ΓΡΑΠΤΗ ΕΡΩΤΗΣΗ E-2844/96 υποβολή: Amedeo Amadeo (NI) προς την Επιτροπή (25 Οκτωβρίου 1996)

Θέμα: Γεωργικές τιμές 1996-1997

Σχετικά με την «Πρόταση της Επιτροπής όσον αφορά τις γεωργικές τιμές και συναφή μέτρα κατά την περίοδο 1996-1997», ζητείται από την Ευρωπαϊκή Επιτροπή να εφαρμόσει μια πιο σθεναρή πολιτική όσον αφορά τις μη διατροφικές χρήσεις των γεωργικών πρώτων υλών, μια μείωση των διοικητικών δαπανών οι οποίες επιβαρύνουν τους καλλιεργητές, την τήρηση των προβλεπόμενων ημερομηνιών πληρωμής και μία ταχύτερη εναρμόνιση των νομοθεσιών. Τούτο θα βοηθήσει τους παραγωγούς γεωργικών προϊόντων να ξεπεράσουν τη δύσκολη φάση προσαρμογής στην οποία βρίσκονται.

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2729/96 και E-2844/96 (12 Δεκεμβρίου 1996)

Οι ερωτήσεις που έθεσε το Αξιότιμο Μέλος του Κοινοβουλίου αφορούν τις προτάσεις της Επιτροπής σχετικά με τις γεωργικές τιμές 1996/1997. Οι εν λόγω προτάσεις θεωρούν κάθε έτος τις αποφάσεις που πρέπει να ληφθούν όσον αφορά τα γεωργικά προϊόντα που ανήκουν σε μία κοινή οργάνωση αγοράς, λαμβάνοντας υπόψη το οικονομικό και εμπορικό περιβάλλον και τηρώντας τους κανόνες σχετικά με τον προϋπολογισμό. Οι προτάσεις αυτές έχουν μικρότερη σημασία σε σύγκριση με το παρελθόν σχετικά με τις γεωργικές τιμές, στο μέτρο κατά το οποίο οι μεταρρυθμίσεις των ταμείων οδήγησαν γενικά σε χορήγηση άμεσων πληρωμών στους παραγωγούς.

Η Επιτροπή δεν αποκλείει ότι στο μέλλον ένα πολυετές πρόγραμμα θα είναι καταλληλότερο από το ισχύον πρόγραμμα της ετήσιας θεώρησης, όπως ανακοινώθηκε στο έγγραφο της σχετικά με τον στρατηγικό προβληματισμό όσον αφορά τα ανοίγματα στις χώρες της κεντρικής και ανατολικής Ευρώπης ((CSE (95) 607 )). Όσον αφορά τις αξιολογήσεις των γεωργικών προϊόντων που δεν προορίζονται για διατροφή, πολλά μέτρα έχουν ως σκοπό να ευνοήσουν τις χρήσεις τους μεταξύ των οποίων η δυνατότητα καλλιέργειας των γαιών που έχου τεθεί σε αγρανάπαυση σύμφωνα με τον κανονισμό 1765/92 ((ΕΕ αριθ. L 181 της 01.07.1992 )) του Συμβουλίου, περί συστάσεως καθεστώτος υποστήριξης των παραγωγών ορισμένω αρόσιμων καλλιεργειών. Λαμβάνοντας υπόψη την αποκτηθείσα πείρα, η Επιτροπή δεν προτίθεται επί του παρόντος να επιφέρει ουσιαστικές τροποποιήσεις.
ΓΡΑΠΤΗ ΕΡΩΤΗΣΗ E-2669/96 υποβολή: Amedeo Amadeo (NI) προς την Επιτροπή (15 Οκτωβρίου 1996)

Θέμα: ΣΕΒ

Η Ευρωπαϊκή Επιτροπή όχι μόνο δεν αιτιολόγησε επαρκώς την απόφασή της να άρει το εμπάργκο στις εξαγωγές σπέρματος προερχόμενου από το Ηνωμένο Βασίλειο, αλλά και θεωρούμε σκόπιμη την ενίσχυση του ελέγχου της κατάστασης στη χώρα αυτή.

Ζητείται από την Επιτροπή να διατηρήσει για πολύν καιρό ακόμη τα ειδικά μέτρα για τα βρετανικά βοοειδή και τα παράγωγά του και, επίσης, να επιβάλει αυστηρότερους όρους για την άρση του εμπάργκο την καθιέρωση αποτελεσματικών συστημάτων καταγραφής και την αναγραφή της προέλευσης στα βρετανικά προϊόντα βοοειδών επ' αόριστον.

Απάντηση του κ. Fischler εξ ονόματος της Επιτροπής (29 Νοεμβρίου 1996)

Η απόφαση να μην υπόκειται το σπέρμα βοοειδών στις διατάξεις της απόφασης 96/239/ΕΚ της Επιτροπής σχετικά με ορισμένα επείγοντα μέτρα προστασίας από τη σπογγώδη εγκεφαλοπάθεια των βοοειδών ((ΕΕ αριθ. L 139 της 12.06.1996 )), είχε ληφθεί βάσει της γνώμης της μόνιμης κτηνιατρικής επιτροπής. Η επιτροπή εξέτασε τα αποτελέσματα των πειραματικών ερευνών και των επιδημιολογικών μελετών και συμπέρανε ότι το σπέρμα των βοοειδών δεν είναι επικίνδυνο για την υγεία των ζώων.

Η Επιτροπή θα συνεχίσει να παρακολουθεί την εξέλιξη της κατάστασης και θα ενεργεί σύμφωνα με την γνώμη των επιστημόνων. Οι έλεγχοι που λαμβάνουν χώρα στο Ηνωμένο Βασίλειο θα συνεχίσουν να πραγματοποιούνται. Επιπλέον, οι βρετανικές αρχές είναι υποχρεωμένες να προσκομίζουν κάθε δύο εβδομάδες έκθεση σχετικά με την εξέλιξη της ΣΕΒ, την εφαρμογή των μέτρων και τα αποτελέσματα των ελέγχων, για να ενημερώνουν την Επιτροπή και τα κράτη μέλη. Η έκθεση αυτή βρίσκεται στη διάθεση της προσωρινής εξεταστικής επιτροπής για την ΣΕΒ του Κοινοβουλίου.

Η οδηγία 92/102/ΕΟΚ ((ΕΕ αριθ. L 355 της 05.12.1992 )) του Συμβουλίου καθορίζει τους κοινοτικούς κανόνες για την αναγνώριση και την καταγραφή των ζώων. Η κτηθείσα πείρα αποδεικνύει ότι οι κανόνες αυτοί δεν εφαρμόζονται ικανοποιητικά. Για το λόγο αυτό η Επιτροπή ενέκρινε πρόσφατα προτάσεις για δύο κανονισμούς του Συμβουλίου ((COM(96) 460 τελικό )) για την εγκαθίδρυση συστήματος αναγνώρισης και καταγραφής των βοοειδών, αφενός, και για την σήμανση του βοείου κρέατος και των προϊόντων βοείου κρέατος αφετέρου. Οι προτάσεις αυτές έχουν ως στόχο τη διευκόλυνση της ταχείας αναγνώρισης και την ανίχνευση της προέλευσης των μεμονομένων βοοειδών καθώς και τη ρύθμιση της σήμανσης των βοοειδών και των προϊόντων βοείου κρέατος.
ΓΡΑΠΤΗ ΕΡΩΤΗΣΗ E-2735/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Τεχνικές ορθολογικού προγραμματισμού στους τομείς της διανομής ηλεκτρισμού και φυσικού αερίου

Σε ό,τι αφορά την «πρόταση οδηγίας του Συμβουλίου για την καθιέρωση τεχνικών ορθολογικού προγραμματισμού στους τομείς της διανομής ηλεκτρισμού και φυσικού αερίου» (έγγρ. COM(95)369 ((ΕΕ C 1 της 04.01.1996, σελ. 6. )) αναφέρω ότι η εν λόγω πρόταση οδηγίας στοχεύει στην αύξηση της ενεργειακής αποδοτικότητας στους τομείς της διανομής ηλεκτρισμού και φυσικού αερίου χάριν στην καθιέρωση τεχνικών ορθολογικού προγραμματισμού στο πλαίσιο των οποίων θα γίνεται αξιολόγηση της δυνατότητας επενδύσεων στους τομείς του ενεργειακού εφοδιασμού και της μείωσης της ενεργειακής ζήτησης. Η πρόταση αυτή στοχεύει εξάλλου στην επίτευξη του κοινοτικού στόχου της σταθεροποίησης των εκπομπών διοξειδίου του άνθρακα για το 2000 στα επίπεδα του 1990.

Δεν κρίνουμε απαραίτητο να πάμε πέραν από τον κοινοτικό στόχο της σταθεροποίησης των εκπομπών διοξειδίου του άνθρακα για το 2000 στα επίπεδα του 1990. Είναι επίσης σημαντικό να βελτιωθεί η ενεργειακή αποδοτικότητα για τον τελικό καταναλωτή μέσω της χρήσεως τεχνικών ορθολογικού προγραμματισμού.

Ο ολοκληρωμένος προγραμματισμός των πόρων πρωτοεμφανίστηκε στις ΗΠΑ για τον έλεγχο της διαχείρισης της ζήτησης: ερωτάται η Επιτροπή κατά πόσον κρίνει σκόπιμο να εφαρμοστεί και στην Ευρωπαϊκή Ένωση ο ολοκληρωμένος προγραμματισμός των πόρων;

Απάντηση του κ. Παπουτσή εξ ονόματος της Επιτροπής (27 Νοεμβρίου 1996)

Το σχέδιο οδηγίας της Επιτροπής για την καθιέρωση τεχνικών εξορθολογισμένου προγραμματισμού στους τομείς της διανομής της ηλεκτρικής ενέργειας και του φυσικού αερίου αποτελεί όντως ένα μέτρο το οποίο αποσκοπεί στο να συμβάλει η Κοινότητα στους στόχους για το CO2 το έτος 2000. Το μέτρο θα δημιουργήσει επίσης νέα ήθη στον τομέα των δημόσιων φορέων που αναλαμβάνουν τη διανομή προσφέροντας στους καταναλωτές παράλληλα με τον ενεργειακό εφοδιασμό και διαχείριση της ζήτησης (υπηρεσίες ενεργειακής αποδοτικότητας). Μολονότι ο τίτλος του μέτρου δεν αναφέρεται ειδικά στον ολοκληρωμένο προγραμματισμό των πόρων, δεν υπάρχει αμφιβολία ότι η συμμόρφωση προς το σχέδιο της οδηγίας θα έχει σαν αποτέλεσμα την εφαρμογή της έννοιας του ολοκληρωμένου προγραμματισμού των πόρων σε όλη την Κοινότητα. Αυτό αναμένεται να έχει μακροπρόθεσμα θετικές επιπτώσεις για το περιβάλλον (πέραν του 2000) και την ενεργειακή πολιτική ενώ παράλληλα αναμένεται να αποτελέσει τέλεια συμπληρωματική δράση προς τις προτάσεις της Κοινότητας για την εσωτερική αγορά ενέργειας.
ΓΡΑΠΤΗ ΕΡΩΤΗΣΗ E-3662/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Provence-Alpes-Cτte d'Azur

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Provence-Alpes-Cτte d'Azur και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3113/96 υποβολή: Amedeo Amadeo (NI) προς την Επιτροπή (18 Νοεμβρίου 1996)

Θέμα: Αναλύσεις που προβλέπονται για τους ιταλικούς οίνους εξαγωγής

Οι ιταλικοί επιτραπέζιοι οίνοι που προορίζονται για εξαγωγή πρέπει να υπόκεινται σε χορήγηση αδείας εξαγωγής που προβλέπει μία περίπλοκη σειρά αναλύσεων, απαρχαιωμένη σήμερα και υπαγορευόμενη από ξεπερασμένες σήμερα συγκυριακές περιστάσεις που μεταξύ άλλων, παραβλάπτουν την εικόνα του προϊόντος που προορίζεται για το εξωτερικό.

Έχοντας υπόψη ότι οι εξετάσεις αυτές ζητούνται μόνο από το ιταλικό κράτος για την εξαγωγή των ίδιων του των προϊόντων, ζητείται η παρέμβαση της Επιτροπής για την αναθεώρηση του διατάγματος της ιταλικής κυβέρνησης που διαρκεί σχεδόν 10 χρόνια και προκαλεί προβλήματα στον ορθό ανταγωνισμό καταργώντας έναν κανόνα που εμφανίζεται πλέον ως πραγματική διάκριση σε βάρος των εθνικών προϊόντων και μόνο.

Απάντηση του κ. Fischler εξ ονόματος της Επιτροπής (17 Δεκεμβρίου 1996)

Η Επιτροπή γνωρίζει την ειδική κατάσταση που δημιουργήθηκε στην Ιταλία, για τις εξαγωγές επιτραπέζιων οίνων που υπόκεινται, μετά από την διαπίστωση απάτης, στην υποχρέωση χορήγησης πιστοποιητικών ανάλυσης, βάσει του υπουργικού διατάαγματοςς 16ης Μαρτίου 1992.

Η Επιτροπή ήρθε σε επαφή με το Υπουργείο Γεωργίας το οποίο με την επιστολή της 7ης Νοεμβρίου 1996 ανακοίνωσε την άμεση κατάργηση του ανωτέρω διατάγματος. Το νέο διάταγμα που έχει υπογραφεί από τον Υπουργό Γεωργίας, πρέπει να λάβει τώρα την έγκριση των Υπουργείων Οικονομικών και Εξωτερικού Εμπορίου πριν δημοσιευθεί στην επίσημη ιταλική εφημερίδα.
ΓΡΑΠΤΗ ΕΡΩΤΗΣΗ E-3651/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Alsace

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Alsace και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ E-3664/96 υποβολή: Jean-Yves Le Gallou (NI) προς την Επιτροπή (3 Iανουαρίου 1997)

Θέμα: Κοινοτική χρηματοδότηση για την περιφέρεια Midi-Pyrιnιes

Θα μπορούσε η Επιτροπή να με ενημερώσει σχετικά με τη συνολική κοινοτική χρηματοδότηση για την περιφέρεια Midi-Pyrιnιes και τη μεμονωμένη χρηματοδότηση ανά στόχο στο πλαίσιο των Διαρθρωτικών Ταμείων, καθώς και στο πλαίσιο του ΕΓΤΠΕ-Τμήμα Προσανατολισμού;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3645/96, E-3646/96, E-3647/96, E-3648/96, E-3649/96, E-3650/96, E-3651/96, E-3652/96, E-3653/96, E-3654/96, E-3655/96, E-3656/96, E-3657/96, E-3658/96, E-3659/96, E-3660/96, E-3661/96, E-3662/96, E-3663/96, E-3664/96, E-3665/96, E-3666/96, E-3667/96, E-3668/96 και E-3669/96 (7 Φεβρουαρίου 1997)

Λόγω της έκτασης της απάντησης, η Επιτροπή τη διαβιβάζει απευθείας στο Αξιότιμο Μέλος του Κοινοβουλίου και στη Γενική Γραμματεία του Οργάνου αυτού.
ΓΡΑΠΤΗ ΕΡΩΤΗΣΗ P-3490/96 υποβολή: Ursula Schleicher (PPE) προς την Επιτροπή (29 Νοεμβρίου 1996)

Θέμα: Μόλυνση του εδάφους με λευκόχρυσο

Σύμφωνα με πρόσφατες ανακοινώσεις του Τύπου - όπως π.χ. στην εφημερίδα Bonner Anzeiger της 9/10 Νοεμβρίου 1996 - η μόλυνση του εδάφους με λευκόχρυσο στην Ομοσπονδιακή Δημοκρατία της Γερμανίας έχει αυξηθεί σημαντικά μετά την καθιέρωση του καταλύτη στα αυτοκίνητα. Υπολογισμοί του Κέντρου Ερευνών για το Περιβάλλον και την Υγεία GSF στο Μόναχο έδειξαν ότι η συγκέντρωση λευκόχρυσου στη σκόνη του δρόμου αυξήθηκε από 12 μικρογραμμάρια το 1990 σε 250 μικρογραμμάρια ανά κιλό σκόνης. Αν και σύμφωνα με τους επιστήμονες δεν υφίσταται κανένας κίνδυνος για την υγεία, ερωτώ την Επιτροπή:

1. Γνωρίζει η Επιτροπή τα εν λόγω στοιχεία;

2. Υφίστανται αντίστοιχες έρευνες σε άλλα κράτη μέλη;

3. Υφίστανται συγκεκριμένα στοιχεία για τις οριακές τιμές κινδύνου για την υγεία και το περιβάλλον;

Απάντηση της κας Bjerregaard εξ ονόματος της Επιτροπής (20 Δεκεμβρίου 1996)

Η τρέχουσα κατάσταση της κοινοτικής νομοθεσίας στον τομέα του περιβάλλοντος γενικά και της ρύπανσης του εδάφους ειδικά, δεν παρέχει τη δυνατότητα στην Επιτροπή να προμηθευτεί τα στοιχεία που αναφέρει το Αξιότιμο Μέλος του Κοινοβουλίου. Δεν είναι σε θέση, επομένως, να παράσχει πληροφορίες για αντίστοιχα δεδομένα που προέρχονται από άλλα κράτη μέλη.

Οι πληροφορίες που υπάρχουν επί του παρόντος για την έκθεση στις ενώσεις λευκοχρύσου είναι ελάχιστες. Από τα σημερινά δεδομένα προκύπτει ότι τα επίπεδα λευκοχρύσου στον αέρα θα πρέπει τουλάχιστον να τριπλασιαστούν για να φθάσουν τις τιμές στις οποίες έχουν παρατηρηθεί επιβλαβείς επιδράσεις. Τέλος, αξίζει να σημειωθεί ότι η Παγκόσμια Οργάνωση Υγείας (ΠΟΥ) δεν έχει καθορίσει κατευθυντήριες τιμές για το λευκόχρυσο στην ατμόσφαιρα.
ΓΡΑΠΤΗ ΕΡΩΤΗΣΗ E-3559/96 υποβολή: Joaquνn Sisσ Cruellas (PPE) προς την Επιτροπή (12 Δεκεμβρίου 1996)

Θέμα: Εμπόδια μη δασμολογικής φύσεως στις συναλλαγές

Ως γνωρίζει η Επιτροπή, το Ευρωπαϊκό Επιμελητήριο, ήτοι η Ένωση των Ευρωπαϊκών Εμπορικών και Βιομηχανικών Επιμελητηρίων, δημοσίευσε πρόσφατα μελέτη, η οποία εκπονήθηκε σε συνεργασία με την Επιτροπή, σχετικά με τα μη δασμολογικής φύσεως εμπόδια που αντιμετωπίζουν οι ευρωπαϊκές επιχειρήσεις κατά τις συναλλαγές τους με τρίτες χώρες. Σύμφωνα με τη μελέτη αυτή, ένα απο τα σημαντικότερα εμπόδια είναι η έλλειψη επαρκούς ενημέρωσης σχετικά με τον τρόπο εφαρμογής των εν ισχύι στις χώρες αυτές διοικητικών και τελωνειακών διατυπώσεων. Προκειμένου να βελτιωθεί η κατάσταση αυτή, οι ευρωπαικές επιχειρήσεις ζητούν να δημιουργηθούν «αποκλειστικές θυρίδες» για την ενημέρωση και την υποστήριξη των ευρωπαϊκών επιχειρήσεων που επιθυμούν να πραγματοποιήσουν εξαγωγές καθώς και για τη μεγαλύτερη διαφάνεια και την πληρέστερη ενημέρωση επi των κανονισμών και των ρυθμίσεων των τρίτων χωρών.

Σκοπεύει η Επιτροπή να αναλάβει κάποια πρωτοβουλία για το θέμα αυτό;

Απάντηση του Sir Leon Brittan εξ ονόματος της Επιτροπής (21 Ιανουαρίου 1997)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ε-3429/96 του κ. Mιndez de Vigo ((βλέπε σελίδα 82. )).